**Ministru kabineta noteikumu projekta**

**„Grozījums Ministru kabineta 2014.gada 26.augusta noteikumos Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2014.gada 10.novembra sēdes protokola Nr.61 28.§ 35.punkts, kas paredz, ka sakarā ar minimālās algas pieaugumu tiek koriģētas ministriju un padotības iestāžu mēnešalgu skalas minimālās robežas, palielinot tās par 40 EUR;
2. Ministru kabineta 2014.gada 12.novembra sēdes protokola Nr.62 2.§ 6.punkts, kas nosaka Aizsardzības ministrijai pārskatīt karavīru atlīdzības skalu un izdevumus atlīdzībai karavīriem 2015. un turpmākajiem gadiem Aizsardzības ministrijai piešķirto valsts budžeta līdzekļu ietvaros;
3. Ministru kabineta 2014.gada 10.novembra sēdes protokola Nr.61 27.§ 2.punkts, kas paredz noteikt finansējumu valsts aizsardzībai 2015.gadam ne mazāku kā 1,0 procentu no attiecīgajam gadam prognozētā iekšzemes kopprodukta apjoma (25 365,6 milj. EUR), tādējādi nodrošinot Valsts aizsardzības finansēšanas likuma 2.pantā noteikto.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 10.novembra sēdes protokola Nr.61 28.§ 35.punkts nosaka, ka sakarā ar minimālās algas pieaugumu tiek koriģētas ministriju un padotības iestāžu mēnešalgu skalas minimālās robežas, palielinot tās par 40 *euro*. Pamatojoties uz Valsts un pašvaldību institūciju amatpersonu un darbinieku atlīdzības likuma 4.panta piekto daļu, karavīriem mēnešalgas apmēru nosaka atbilstoši dienesta pakāpei un izdienai, un mēnešalgu apmēriem nav noteiktas minimālās un maksimālās robežas. Izpildot Ministru kabineta 2014.gada 12.novembra sēdes protokola Nr.62 2.§ 6.punktā noteikto, Aizsardzības ministrija ir pārskatījusi karavīru atlīdzības skalu un izdevumus atlīdzībai karavīriem 2015. un turpmākajiem gadiem Aizsardzības ministrijai piešķirto valsts budžeta līdzekļu ietvaros, ir iespējams atbilstoši dienesta pakāpei un izdienai noteiktās karavīru mēnešalgas palielināt par 20 *euro*, kas būtu puse no minimālās skalas palielināšanas apjoma valsts pārvaldē.Lai saglabātu un noturētu dienestā profesionālākos karavīrus un motivētu viņus pārslēgt kārtējos profesionālā dienesta līgumus pēc 10., 15. un 20.izdienas gada, nepieciešams ieviest papildus posmus karavīru mēnešalgu izmaiņām: 1) ieviešot jaunus izdienas periodus un nosakot karavīra mēnešalgas pieaugumu ik pēc diviem izdienas gadiem;2) papildinot karavīru mēnešalgu tabulu ar izdienas periodiem virs 25.izdienas gadiem.Saskaņā ar pastāvošo atlīdzības sistēmu un atalgojuma struktūru, sasniedzot 25 gadu dienestu Nacionālajos bruņotajos spēkos, aptuveni 45 gadu vecumā militārpersona ir sasniegusi iespējamos atalgojuma „griestus”, un karavīram šobrīd netiek uzturēta papildu motivācija turpināt dienēt. Īpaši tas ir attiecināms uz augsti kvalificētiem un labi apmācītiem karavīriem. Analizējot karavīru atvaļināšanās statistiku, ir konstatētas galvenās personāla grupas, kurām nepieciešama mērķtiecīgāka dienestā noturēšanas politika, līdz ar to izsecināmi arī svarīgākie atalgojuma politikas pamatprincipi. Noturēšana dienestā kļuvusi aktuāla situācijā, kad rekrutēšanas intensitāte un iesaucamo kvalitāte spēj uzturēt tikai karavīru kvantitatīvo skaitu esošajā līmenī, bet tiek zaudēta pieredze un kvalitāte, kā arī nav panākams personāla skaitliskais pieaugums (aizpildot vakances vai plānojot attīstību). Lai panāktu karavīru skaita pieaugumu, nepietiek tikai ar jauno karavīru iesaukšanu un apmācību, nepieciešama arī mērķtiecīgāka šobrīd Nacionālajos bruņotajos spēkos dienošo karavīru noturēšana, motivējot tos ilgstošam dienestam.Karavīru atvaļināšanās analīze parāda, ka motivēšanas pasākumu mērķauditorija ir pieredzējuši virsnieki un instruktori sākot no 10. izdienas gada (karavīri aptuveni 28 – 33 gadu vecumā). Kopumā šāda koriģēta mēnešalgu tabula saglabā līdzšinējās karavīru mēnešalgu likmes un mēnešalgas noteikšanas metodiku, bet papildina izdienu periodus tieši kritiskajos profesionālā dienesta līgumu slēgšanas periodos – 10., 15. un 20.izdienas gadā, kā arī veido motivējošu perspektīvu dienesta turpināšanai pēc 20 gadu izdienas sasniegšanas. Šāds karavīru mēnešalgu tabulas papildinājums ļauj augsti kvalificētiem karavīriem un virsniekiem ar vairāk kā 25 gadu dienesta pieredzi Nacionālajos bruņotajos spēkos sasniegt šā brīža attiecīgai civilā sektora atlīdzībai tuvinātu mēnešalgas līmeni. |
| 3. | Projekta izstrādē iesaistītās institūcijas | Noteikumu projekts ir izstrādāts Aizsardzības ministrijā sadarbībā ar Nacionālajiem bruņotajiem spēkiem. |
| 4. | Cita informācija | Normatīvā akta izpildi Aizsardzības ministrija īstenos atbilstoši tai piešķirtajiem valsts budžeta līdzekļiem pamatā budžeta programmas 22.00.00 „Nacionālie bruņotie spēki” apakšprogrammas 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” ietvaros, kā arī no budžeta programmām 33.00.00 „Aizsardzības īpašumu pārvaldīšana”, 34.00.00 „Jaunsardzes centrs”, 35.00.00 „Militārie un aizsardzības pārstāvji ārvalstīs” un 97.00.00 „Nozaru vadības politikas plānošana”, ņemot vērā karavīru integrāciju civilajās iestādēs.Ministru kabineta noteikumu jaunā 1.pielikuma ieviešanai ir nepieciešami 2 421 474  *euro* 2015.gadā, t.sk. no jaunās politikas iniciatīvas (JPI) „NBS esošo spēju attīstībai nepieciešamās kapacitātes nodrošināšana un sociālo garantiju nodrošināšana aizsardzības nozarē strādājošajiem” 1 763 853 *eur*o un 657 621 *euro* no piemaksām plānotajiem izdevumiem pārdalot to piešķirtā finansējuma ietvaros. Savukārt 2016.gadā ir nepieciešami 2 548 107 *euro* un 2017.gadā - 2 651 931 *euro*, kas ir plānoti kā daļa no JPI „NBS esošo spēju attīstībai nepieciešamās kapacitātes nodrošināšana un sociālo garantiju nodrošināšana aizsardzības nozarē strādājošajiem” un iekļauta Ministru kabineta 2014.gada 10.novembrī apstiprinātajā finansējumā aizsardzības nozarei.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz Nacionālo bruņoto spēku karavīriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs un Rekrutēšanas un jaunsardzes centrs normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav |

 *Anotācijas III, IV, V un VI sadaļa – projekts šīs jomas neskar*

 Aizsardzības ministrs R.Vējonis

 Vīza: Valsts sekretārs J.Sārts

08.12.2014. 10:27

I.Jursiņa-Videmane

tālr.: 67335162; fakss: 67212307

e-pasta adrese: ineta.jursina@mod.gov.lv